ივო ანდრიჩი

ივო ანდრიჩი (სერბ. Иво Андрић, დ. 9 გჷმათუთა, 1892, დოლაცი, ბოსნია, ავსტრია-უნგრეთიშ იმპერია — ღ. 13 მელახი, 1975, ბელგრადი, სერბეთიშ სოციალისტური რესპუბლიკა, იუგოსლავიაშ სოციალისტური ფედერაციული რესპუბლიკა) — იუგოსლავიარი პოეტი, ჭარუ, ნოველისტი, პოლიტიკოსი დო დიპლომატი, ნობელიშ პრემიაშ ლაურეატი ლიტერატურაშ დარგის 1961 წანას. თიშ ნაჭარეფი უმოსო ეთმოჭარუნს რინას ოსმალეთიშ იმპერიაშ უკუპირებულ ბოსნიას.

ივო ანდრიჩი გურაფულენდჷ სარაევოშ სკოლას, უკულ გურაფა გაგინძორჷ ზაგრებიშ დო გრაციშ უნივერსიტეტეფს, სოდეთ ობჟათე სლავეფიშ ისტორიას გურაფულენდჷ. ოდოქტორე დისერტაცია თხილუ გრაციშ უნივერსიტეტის 1924 წანას. გურაფაშ თებაშ უკულ მუშენდჷ დიპლომატო. რდჷ იუგოსლავიაშ ელჩი გერმანიას. მაჟირა მოსოფელიშ ლჷმაშ ბორჯის ცხოვრენდჷ ბელგრადის. ლჷმაშ თებაშ უკულ უკებუდჷ შხვადოშხვა ცერემონიული პოსტეფი. ანდრიჩიქ ღურუ 1974 წანას. ბინა ბელგრადის სოდეთ ანდრიჩი ცხოვრენდჷ, ასე ანდრიჩიშ მუზეუმი რე. ანდრიჩი მერჩქინელი რე სერბული ლიტერატურაშ ართ-ართ უდიდაშ წჷმმარინაფალო.

რესურსეფი ინტერნეტის
 ივო ანდრიჩი Nobelprize.org-ის
 ივო ანდრიჩი ენციკლოპედია ბრიტანიკას
 ივო ანდრიჩიშ ფონდი
 ივო ანდრიჩიშ მუზეუმი 

კატეგორია:იუგოსლავიარეფი
კატეგორია:სერბი ჭარუეფი
კატეგორია:სერბი პოეტეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ლიტერატურაშ დარგის
კატეგორია:დუნაბადი 1892
კატეგორია:ნაღურა 1975